România a câştigat titlul de campioană europeană de junioare pe echipe la gimnastică ritmică, miercuri, la Budapesta, o performanţă istorică pentru ţara noastră.
Amalia Lică şi Lisa Garac au totalizat 125,100 puncte, devansând în clasamentul final Israelul (Meital Maayan Sumkin, Alona Tal Franco), 123,750 puncte, şi Azerbaidjanul (Şams Agahuseinova, Ilaha Bahadirova, Fidan Gurbanli, Govhar Ibrahimova), 117,400 puncte.
România va fi reprezentată în toate finalele pe obiecte la Europenele de junioare.
Lică s-a calificat în finalele de la cerc (cu cea mai mare notă din calificări, 32,650 puncte), măciuci (cu a doua notă, 31,000) şi panglică (a doua notă, 31,700), iar Garac, la minge (a patra notă, 29,750).
Urmăriți Alba24.ro și pe Google News
Dacă ți-a plăcut articolul: